Marlene Moses

Marlene Inemwin Moses (født 1961 i Aiwo) er en naurisk politiker, og medgrunnlegger av opposisjonspartiet Naoero Amo. Siden 30. mars 2005 har hun vært Naurus FN-ambassadør.

Moses begynte etter utdannelsen sin karriere som politiker i 1983 som ansatt i Naurus utenriksdepartement. I 1988 ble hun konsul i Tokyo, og i 1991 generalkonsul i Auckland.

Til 2003 var Moses helseminister, og var medlem av Naurus parlament. Da Nauru ble medlem av FN i 1999 ble hun viseambassadør. I mars 2005 tok hun over som ambassadør etter Vinci Clodumar.

Referanser 

Nauriske politikere
Personer fra Aiwo